Diari Oficial de la Generalitat Valenciana


Sumari del DOGV 7790, del 25-05-2016 (2016/3711)

RESOLUCIÓ de 19 de maig de 2016, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2016 les ajudes per al suport a la implantació de l'informe d'avaluació de l'edifici.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7790

Data del DOGV
:   25-05-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/3711


Data del document
:   19-05-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * legislació

RESOLUCIÓ de 19 de maig de 2016, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2016 les ajudes per al suport a la implantació de l'informe d'avaluació de l'edifici. [2016/3711]  
Mitjançant l'Ordre 7/2015, de 24 de març, de la Conselleria d'Infraestructures, Territori i Medi Ambient, s'estableixen les bases reguladores de les ajudes per al Programa de suport a la implantació de l'informe d'avaluació dels edificis (DOCV 7496, 31.03.2015).  
Per això, resolc:  
  
Primer. Convocatòria  
Convocar per a l'exercici 2016 les ajudes en matèria d'habitatge per a impulsar la implantació i generalització de l'informe d'avaluació dels edificis, en els termes establits per al Programa de suport a la implantació dels informes d'avaluació dels edificis en l'Ordre 7/2015, de 24 de març (DOCV 7496, 31.03.2015).  
  
Segon. Finançament de les ajudes  
El finançament de les ajudes es fa amb càrrec a l'aplicació pressupostària 97.69.31.179.27, de la línia S7834000, «Pla estatal de foment per al lloguer, rehabilitació i renovació urbana 2013-2016», dels pressupostos de la Generalitat per a l'exercici 2016, amb fons que seran aportats pel Ministeri de Foment a la Generalitat, segons preveu el conveni subscrit pel Ministeri de Foment i la Generalitat per al desenvolupament del Pla estatal del foment del lloguer d'habitatges, la rehabilitació de l'edificació i la regeneració i renovació urbanes 2013-2016.  
  
L'import global màxim de les ajudes que es concediran és de 334.000 euros.  
  
Tercer. Objecte i condicions de la concessió de les ajudes  
1. És objecte d'aquestes ajudes l'elaboració de l'informe d'avaluació de l'edifici. Les ajudes es concediran mitjançant el procediment de concurrència competitiva.  
2. Poden ser beneficiaris d'aquestes ajudes les comunitats de propietaris, agrupacions de comunitats o propietaris o propietàries únics d'edificis de caràcter predominantment residencial que hagen realitzat l'informe d'avaluació de l'edifici, segons model establit per la direcció general competent en matèria d'habitatge i rehabilitació i estiguen inscrits en el registre electrònic establit a aquest efecte per la Direcció General d'Habitatge, Rehabilitació i Regeneració Urbana amb posterioritat a l'1 d'abril de 2015.  
  
Quart. Forma, termini i lloc per a la presentació de sol·licituds  
1. El termini per a la presentació de les sol·licituds d'ajuda és de dos mesos comptadors des de l'endemà de la publicació d'aquesta resolució de convocatòria en el Diari Oficial de la Comunitat Valenciana.  
  
L'incompliment del termini de sol·licitud determina automàticament l'exclusió de la convocatòria.  
2. La presentació de sol·licituds s'ha d'efectuar segons el model normalitzat que consta en l'annex I d'aquesta resolució.  
3. Les instàncies de sol·licitud, juntament amb la documentació requerida, s'han de presentar preferentment en la seu de la Conselleria d'Infraestructures, Territori i Medi ambient, situada al carrer de Castán Tobeñas, número 77 (46945 València), i en els serveis territorials de les tres províncies, situats a l'avinguda d'Aguilera, número 1, (03823 Alacant); a l'avinguda del Mar, número 16 (12065 Castelló de la Plana), i al carrer de Gregori Gea, número 27 (46987 València). Així mateix, poden presentar-se en qualsevol de les formes i llocs que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Comú.  
  
Cinqué. Documentació que s'ha d'adjuntar a la sol·licitud  
a) Document nacional d'identitat de la persona sol·licitant; si es tracta d'una persona estrangera, número d'identificació d'estrangeria i permís de residència en vigor.  
b) Acreditació de la representació que exerceix, d'acord amb la normativa específica d'aplicació.  
c) Nota simple del Registre de la Propietat relativa a l'edifici, justificació cadastral o documentació acreditativa de l'antiguitat de l'edifici i del nombre d'habitatges d'aquest.  
d) Còpia de l'informe d'avaluació de l'edifici i acreditació de la inscripció en el registre electrònic establit a aquest efecte per la Direcció General d'Obres Públiques, Projectes Urbans i Habitatge.  
e) Factura d'honoraris per la realització de l'informe d'avaluació de l'edifici.  
f) Imprés de domiciliació bancària, degudament emplenat, en el qual s'indique el compte en el qual s'ha de fer efectiu l'ingrés de les ajudes.  
g) Declaració responsable sobre el compliment dels requisits establits per la Llei 38/2003, de 17 de novembre, general de subvencions, per a poder ser persona beneficiària d'una subvenció.  
h) Autorització perquè la Conselleria d'Infraestructures, Territori i Medi Ambient puga sol·licitar la informació de caràcter tributari, econòmic o patrimonial que siga legalment pertinent, en el marc de col·laboració establit amb l'Agència Tributària, Centre de Gestió Cadastral i Cooperació Tributària, Col·legi de Notaris i Registradors i amb altres administracions públiques, amb constància que, d'acord amb la Llei Orgànica 15/1999, de 13 de desembre, de protecció de dades de caràcter personal, la utilització d'aquestes dades no pot servir a un fi diferent del procés de selecció de les persones adjudicatàries d'ajudes.  
  
Sisé. Termini de resolució i notificació  
1. El termini màxim per a resoldre i notificar la resolució, la qual posarà fi al procediment, és de sis mesos comptadors a partir de la publicació de l'ordre de convocatòria corresponent. Transcorregut aquest termini sense que s'haja dictat i notificat cap resolució expressa, les persones sol·licitants han d'entendre desestimada la seua sol·licitud.  
2. Les resolucions es notificaran de forma individualitzada, i igualment seran objecte de publicació en el Diari Oficial de la Comunitat Valenciana.  
3. La directora general d'Habitatge, Rehabilitació i Regeneració Urbana, per delegació de la consellera d'Habitatge, Obres Públiques i Vertebració del Territori, delegació que es confereix mitjançant aquesta resolució, resoldrà sobre la concessió de l'ajuda sol·licitada, a proposta d'un òrgan col·legiat.  
4. Contra la resolució que es dicte, la qual posarà fi a la via administrativa, es podrà interposar recurs potestatiu de reposició davant la consellera d'Habitatge, Obres Públiques i Vertebració del Territori, en el termini d'un mes comptador des de l'endemà de la notificació, d'acord amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Seté. Criteris de valoració de les sol·licituds  
1. La valoració de les sol·licituds s'efectuarà d'acord als criteris i prioritats que s'estableixen a continuació.  
a) Anys d'antiguitat de l'edifici  
Per als edificis d'antiguitat superior a 30 anys: 2 punts per cada any d'antiguitat de l'edifici que excedisca de 30, amb un màxim de 100 punts.  
S'entén per data de finalització de l'edifici la data d'acabament total de les obres de construcció, que serà, per aquest ordre, la del certificat final d'obres, la de la llicència de primera ocupació, la que conste en el certificat cadastral, l'establida per estimació tècnica en funció de la seua tipologia i característiques constructives o per qualsevol altre mitjà acreditatiu admissible en dret.  
b) Nombre d'habitatges de l'edifici  
- Si l'edifici té 20 habitatges o més: 3 punts.  
- Si l'edifici té menys de 20 habitatges: 1 punt.  
c) A la puntuació així obtinguda, s'han sumar 4 punts als edificis en els quals siga obligatori realitzar l'informe d'avaluació de l'edificació o realitzar la corresponent inspecció tècnica d'edificis, d'acord amb el que disposa la normativa urbanística o municipal.  
d) A la puntuació resultant d'aplicar els criteris anteriors se sumaran 15 punts quan l'edifici haja sigut objecte de sol·licitud d'ajudes a la rehabilitació de l'edificació per a finançar les actuacions proposades en l'informe d'avaluació d'edificis o en la inspecció tècnica d'edificis.  
  
2. Les ajudes es concediran per ordre decreixent de puntuació obtinguda, de major a menor, fins a esgotar les disponibilitats pressupostàries.  
3. En cas d'igualtat de puntuació, prevaldrà la sol·licitud amb un número més baix de registre d'entrada en el servei territorial d'habitatge corresponent a cada província.  
  
Contra aquesta resolució, que posa fi a la via administrativa, es pot interposar recurs potestatiu de reposició davant la consellera d'Habitatge, Obres Públiques i Vertebració del Territori, en el termini d'un mes comptador des de l'endemà de la notificació, d'acord amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 19 de maig de 2016.- La consellera d'Habitatge, Obres Públiques i Vertebració del Territori: María José Salvador Rubert.